Document ID: 32008R0460

REGULAMENTUL (CE) NR. 460/2008 AL COMISIEI
din 27 mai 2008
de modificare a Regulamentului (CE) nr. 85/2004 de stabilire a standardului de comercializare pentru mere
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1182/2007 al Consiliului din 26 septembrie 2007 de stabilire a unor norme specifice cu privire la sectorul fructelor și legumelor și de modificare a Directivelor 2001/112/CE și 2001/113/CE și a Regulamentelor (CEE) nr. 827/68, (CE) nr. 2200/96, (CE) nr. 2201/96, (CE) nr. 2826/2000, (CE) nr. 1782/2003 și (CE) nr. 318/2006 și de abrogare a Regulamentului (CE) nr. 2202/96 (1), în special articolul 42 litera (a),
întrucât:
(1)
Regulamentul (CE) nr. 85/2004 al Comisiei (2) prevede în special o micșorare a dimensiunii minime de la 1 iunie 2008, pentru a se alinia standardului CEE/ONU FFV-50 cu privire la mere al Comisiei Economice pentru Europa a Națiunilor Unite. Standardul în cauză a fost însă modificat, iar dispozițiile privind mărimea ar trebui actualizate în consecință.
(2)
Pentru a se evita orice conflict cu dreptul comercial, ar trebui să se elimine orice referire la denumiri comerciale din lista de soiuri de mere din apendicele la anexa la Regulamentul (CE) nr. 85/2004.
(3)
De asemenea, este necesar să se revizuiască lista de soiuri în cauză, în vederea facilitării controalelor. Prin urmare, pentru soiul „Reinette blanche du Canada” ar trebui să se adauge sinonimul „Renetta del Canada”, iar soiul de măr „Zarja Alatau” ar trebui, de asemenea, inclus în aceeași listă.
(4)
Prin urmare, Regulamentul (CE) nr. 85/2004 ar trebui modificat în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 85/2004 se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 mai 2008.

Labels: 3
17